Pentru a putea instala programul Facturis trebuie sa fi de acord cu termenii si conditiile acestui program : 

Termeni si conditii :

Acest document este un CONTRACT intre dumneavoastra (persoana fizica sau juridica) si compania prestatoare de servicii si programe informatice MidSoft It Group SRL.

Prin instalarea programului Facturis sau/si prin folosirea acestui program dumneavoastra certificati ca ati citit acest CONTRACT, l-ati inteles si ati fost de acord sa respectati clauzele si conditiile stipulate in cadrul acestuia. La instalarea programului si la fiecare update dvs. trebuie sa bifati ca sunteti de acord cu acesti termeni si conditii si conform legislatiei in vigoare aceasta bifa poate tine de semnatura electronica. Deasemenea daca dvs. achitati factura proforma emisa de catre prestator dvs. certificati ca sunteti de acord cu acesti termeni si conditii.


Intre Partile:

MidSoft It Group S.R.L. : persoana juridica romana, cu sediul social in Bucuresti, Str. Gazelei nr 28C  sector 4,  inmatriculata la Registrul Comertului sub nr. J40/18713/2006, avand codul unic de inregistrare RO 19211548, denumita in continuare,  "Prestator"

si 

dvs. : persoana juridica sau fizica cu datele de identificare din factura emisa de catre prestator denumita, in continuare, "Client"

a intervenit prezentul Contract de prestari servicii, in conditiile de mai jos:


TERMENI FOLOSITI

Pe parcursul acestui Contract termenii definiti mai jos se vor interpreta dupa cum urmeaza:

1. Prestator - MidSoft It Group, persoana juridica specializata in creearea de programe software/informatice de inalta calitate.
2. Program - programul Facturis care se instaleaza de pe www.facturis.ro pe calculatorul dvs.; Programul software Facturis este protejat prin legi ale dreptului de autor si prin tratate internationale privind dreptul de autor, precum si prin alte legi si tratate referitoare la proprietatea intelectuala.
3. Licenta program Facturis - dreptul neexclusiv de instalare si folosire a programului software Facturis pe o perioada limitata pe calculatoarele clientului.
4. Client -  persoana juridica sau fizica care foloseste programul Facturis.


ARTICOLUL 1 -  OBIECTUL CONTRACTULUI

1.1 Prin acceptarea termenilor si prin plata facturii pentru licenta intrati in posesia unei singure licente, care va ofera dreptul neexclusiv de instalare si folosire a programului software Facturis pentru perioada specificata in factura pentru o singura firma pe oricate calculatoare. Astfel prestatorul pastreaza dreptul de autor si de proprietate asupra programului.


ARTICOLUL 2 - DURATA CONTRACTULUI

2.1 Durata contractului se considera a fi cea trecuta in factura achitata de catre client (incepand de la data emiterii acestei facturi) - factura se emite clientului de pe firma Midsoft It Group SRL sau Midsoft Team SRL
2.2 Prezentul contract inceteaza de drept si fara nici o formalitate, in cazul in care una din parti este declarata in stare de incapacitate de plata, faliment, se declanseaza procedura de lichidare, sau se retrage autorizatie de functionare de catre autoritatile competente, pe durata derularii prezentului Contract.


ARTICOLUL 3 - DREPTURILE SI OBLIGATIILE PARTILOR

3.1 Perioada de valabilitate a licentei si asistentei tehnice este inscrisa pe factura. Asistenta tehnica se desfasoara prin telefon si email si eventual remote.
3.2 Prestatorul nu isi asuma nici o responsabilitate si nu va suporta eventualele pagube (fie ele si materiale) datorita functionarii necorespunzatoare a produselor/serviciilor software furnizate catre Client.  
3.3 Daca se observa erori, clientul se obliga sa le comunice prestatorului,  in timp util iar aceasta este obligata sa le remedieze intr-un timp cat mai scurt posibil.
3.4. Prestatorul isi rezerva dreptul sa insereze in produsele sale elemente de reclama si publicitate proprie (de ex. www.facturis.ro) 


ARTICOLUL 4 - CONFIDENTIALITATEA INFORMATIILOR

4.1 Fiecare parte recunoaste importanta Informatiei Confidentiale apartinand celeilalte parti. In consecinta, fiecare parte va proteja astfel de Informatii Confidentiale de la dezvaluirea catre terte parti, folosind acelasi grad de atentie ca si pentru informatiile sale proprii.
4.2 Prestatorul garanteaza pentru confidentialitatea datelor introduse de catre client in baza de date a programului, adica nu se vor folosi acele date in nici un scop de pe urma carora s-ar putea obltine orice fel de foloase.


ARTICOLUL 5 - GARANTII ALE PRESTATORULUI si CLIENTULUI

Prestatorul garanteaza ca, la data incheierii prezentului Contract, este o societate inregistrata in conformitate cu legile din Romania si mai garanteaza de asemenea ca:

(a) are puterea si autoritatea de a a-si asuma obligatiile in care s-a angajat;
(b) are autoritatea corporativa de a semna prezentul Contract si de a-si asuma toate obligatiile care decurg din acesta;
(c) nu este necesara acordarea nici unei aprobari, licente sau altei autorizari din partea oricarei autoritati de stat  in beneficiul Prestatorului pentru incheierea in mod valabil a prezentului Contract sau, in cazul in care este necesara o astfel de aprobare, Prestatorul garanteaza ca ea a fost obtinuta sau aplicata in mod legal.

Clientul garanteaza ca, la data incheierii prezentului Contract, este o societate inregistrata in conformitate cu legile din Romania si mai garanteaza de asemenea ca:

(a) are puterea si autoritatea de a a-si asuma obligatiile in care s-a angajat;
(b) are autoritatea corporativa de a semna prezentul Contract si de a-si asuma toate obligatiile care decurg din acesta;
(c) nu este necesara acordarea nici unei aprobari, licente sau altei autorizari din partea oricarei autoritati de stat  in beneficiul Prestatorului pentru incheierea in mod valabil a prezentului Contract sau, in cazul in care este necesara o astfel de aprobare, Prestatorul garanteaza ca ea a fost obtinuta sau aplicata in mod legal.


ARTICOLUL 6 - DISPOZITII FINALE

6.1 Ambele parti se vor informa reciproc privind orice situatie sau informatie aparuta si privitoare la executarea prezentului Contract.
6.2 Prezentul Contract este guvernat de legile din Romania.

